
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2003 M. GRUODŽIO 30 D. ĮSAKYMO NR. 3D-564 „DĖL AUGALŲ APSAUGOS PRODUKTŲ SAUGOJIMO, TIEKIMO RINKAI, NAUDOJIMO TAISYKLIŲ PATVIRTINIMO“ PAKEITIMO

2024 m.  balandžio 4 d.  Nr. 3D-277 
Vilnius

1. P a k e i č i u Augalų apsaugos produktų saugojimo, tiekimo rinkai, naudojimo taisykles, patvirtintas Lietuvos Respublikos žemės ūkio ministro 2003 m. gruodžio 30 d. įsakymu Nr. 3D-564 „Dėl Augalų apsaugos produktų saugojimo, tiekimo rinkai, naudojimo taisyklių patvirtinimo“:
1.1. Pakeičiu 59 punktą ir jį išdėstau taip:
„59. Žemės naudotojas, besirengiantis purkšti žydinčius augalus, išskyrus išvardytus Tarnybos direktoriaus įsakymu patvirtintame sąraše, profesionaliajam naudojimui skirtais augalų apsaugos produktais, purkšti augalus augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, ar sėti augalų, kuriuos lanko bitės, sėklą, apdorotą augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, turėdamas galimybę naudotis elektronine bankininkyste pats prisijungęs prie PPIS arba padedamas seniūnijos darbuotojo, atsakingo už pasėlių deklaravimą, privalo ne vėliau kaip prieš 2 kalendorines dienas pranešti apie planuojamą žydinčių augalų purškimą profesionaliajam naudojimui skirtais augalų apsaugos produktais, augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, ar augalų, kuriuos lanko bitės, sėklos, apdorotos augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, sėją. Žemės naudotojas pranešime apie planuojamą purškimą profesionaliajam naudojimui skirtais augalų apsaugos produktais, augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, ar augalų, kuriuos lanko bitės, sėklos, apdorotos augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, sėją. Žemės naudotojas pranešime apie planuojamą purškimą profesionaliajam naudojimui skirtais augalų apsaugos produktais, augalus augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, ar augalų, kuriuos lanko bitės, sėklos, apdorotos augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, sėją PPIS nurodo fizinio arba juridinio asmens kontaktinį telefono numerį, planuojamo purškimo augalų apsaugos produktais, augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, ar augalų, kuriuos lanko bitės, sėklos, apdorotos augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, sėjos datą, laiką (pradžią ir pabaigą), vietą (savivaldybė, seniūnija, vietovė), augalų pavadinimą, augalų apsaugos produkto pavadinimą ar augalų apsaugos produkto, kuriuo apdorota sėkla, pavadinimą. Gavęs pranešimą apie planuojamą žydinčių augalų purškimą augalų apsaugos produktais, augalų puškimą augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, ar augalų, kuriuos lanko bitės, sėklos, apdorotos augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, sėją, ŽŪDC nedelsdamas (ne vėliau kaip per 2 val.) suformuoja ir išsiunčia mobiliuoju telefonu SMS ir (ar) elektroniniu paštu pranešimą bičių laikytojams, kurie laiko bites 2,5 km atstumu nuo purškiamo žemės sklypo ar kito ploto ribos arba žemės sklypo ar kito ploto, kuriame bus sėjama augalų, kuriuos lanko bitės, sėkla, apdorota augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, ribos. SMS žinutėje bičių laikytojams nurodoma planuojamo purškimo ar sėjos, jei bus sėjama augalų, kuriuos lanko bitės, sėkla, apdorota augalų apsaugos produktais, kurių etiketėje, vadovaujantis Reglamentu (ES) Nr. 547/2011, nustatyta saugos priemonė „Pavojingas bitėms“, data, laikas (pradžia ir pabaiga), o el. paštu išsiunčiama detalesnė informacija – data, laikas (pradžia ir pabaiga), vieta, augalų pavadinimas, augalų apsaugos produkto pavadinimas, augalų apsaugos produkto, kuriuo apdorota sėkla, pavadinimas, žemės naudotojo kontaktinio telefono numeris. Ši nuostata netaikoma nuo spalio 25 d. iki kovo 19 d. ir jei lauko oro temperatūra yra mažesnė nei +12°C.“ 
1.2. Pakeičiu 74 punktą ir jį išdėstau taip:
„74. Draudžiama augalų apsaugos produktais purkšti žemės sklypuose ar kituose plotuose žydinčius augalus, išskyrus išvardytus Tarnybos direktoriaus įsakymu patvirtintame sąraše, nuo 4 val. iki 21 val. Tarnyba sudaro ir skelbia Tarnybos interneto svetainėje augalų apsaugos produktų ir žydinčių žemės ūkio augalų, kuriuos leidžiama purkšti augalų apsaugos produktais nuo 4 val. iki 21 val., sąrašą. Ši nuostata netaikoma nuo spalio 25 d. iki kovo 19 d. ir jei lauko oro temperatūra yra mažesnė nei +12°C.“
1.3. Pakeičiu 92 punktą ir jį išdėstau taip:
„92. Augalų apsaugos produktų profesionalieji naudotojai, išskyrus taisyklių 921, 922, 923, 924 punktuose nurodytus atvejus, privalo tvarkyti augalų apsaugos produktų naudojimo apskaitos žurnalą, kurio forma nurodyta taisyklių 3 priede, ir pildyti šį žurnalą popieriuje, PPIS per elektroninius valdžios vartus arba elektroninėje formoje ne vėliau kaip per trisdešimt kalendorinių dienų nuo profesionaliajam naudojimui skirtų augalų apsaugos produktų panaudojimo. Jei augalų apsaugos produktų profesionalusis naudotojas suteikė apdorojimo augalų apsaugos produktais paslaugą, kurios metu naudoti jo vardu įsigyti augalų apsaugos produktai, augalų apsaugos produktų naudojimo apskaitos žurnalą popieriuje, elektroninėje formoje, prisijungęs prie PPIS per elektroninius valdžios vartus turi užpildyti apdorojimo augalų apsaugos produktais paslaugos gavėjas. Augalų apsaugos produktų naudojimo apskaitos žurnalas turi būti nuolat saugomas augalų apsaugos produktų profesionaliųjų naudotojų ir (ar) apdorojimo augalų apsaugos produktais paslaugos gavėjo buveinėje arba gyvenamojoje vietoje.“
1.4. Pakeičiu 921 punktą ir jį išdėstau taip:
„921. Augalų apsaugos produktų profesionalusis naudotojas, apdorojantis žemės ūkio naudmenas ir (ar) kitus plotus nuo 200 ha, ne vėliau kaip per trisdešimt kalendorinių dienų nuo profesionaliajam naudojimui skirtų augalų apsaugos produktų panaudojimo privalo prisijungęs prie PPIS per elektroninius valdžios vartus užpildyti augalų apsaugos produktų naudojimo apskaitos žurnalą, kurio forma nurodyta taisyklių 3 priede. Jei augalų apsaugos produktų profesionalusis naudotojas suteikė apdorojimo augalų apsaugos produktais paslaugą, kurios metu naudoti jo vardu įsigyti augalų apsaugos produktai, augalų apsaugos produktų naudojimo apskaitos žurnalą prisijungęs prie PPIS per elektroninius valdžios vartus turi užpildyti apdorojimo augalų apsaugos produktais paslaugos gavėjas.“
1.5. Pakeičiu 1 priedo žymą ir ją išdėstau taip:
[bookmark: _GoBack]„Augalų apsaugos produktų saugojimo, tiekimo rinkai, naudojimo taisyklių
1 priedas“.
2. N u s t a t a u, kad šio įsakymo 1.3 ir 1.4 papunkčiai įsigalioja 2024 m. balandžio 5 d.

Žemės ūkio ministras							Kęstutis Navickas

